b'\n_START_ARTICLE_\nTyche\n_START_PARAGRAPH_\nTyche (sau Tyhe) este zei\xc8\x9ba sor\xc8\x9bii sau destinului \xc3\xaen mitologia greac\xc4\x83, a norocului \xc3\xaent\xc3\xa2mpl\xc4\x83tor sau al nenorocirii predestinate._NEWLINE_Provenien\xc8\x9ba generic\xc4\x83 a lui Tyche este incert\xc4\x83. Dup\xc4\x83 Hesiod, Tyche este fiica lui Oceanus \xc8\x99i a lui Tethys. \xc3\x8en alte versiuni, Tyche este fiica lui Zeus, care, dup\xc4\x83 placul ei, influen\xc8\x9beaz\xc4\x83 pozitiv sau negativ cursul istoriei \xc8\x99i soarta indivizilor._NEWLINE_Obiectele caracteristice ale zei\xc8\x9bei Tyche sunt cornul plin cu flori (simbolul norocului), v\xc3\xa2sle, aripi \xc8\x99i o c\xc3\xa2rm\xc4\x83 pe o sfer\xc4\x83 sau o roat\xc4\x83._NEWLINE_Grecii antici din Antiohia \xc8\x99i Alexandria adorau zei\xc8\x9ba ca o divinitate, patroan\xc4\x83 a ora\xc8\x99ului._NEWLINE_Corespondent zei\xc8\x9bei \xc3\xaen mitologia roman\xc4\x83 este Fortuna iar la vechii germani era Heil._NEWLINE_Din secolul V \xc3\xae.C. apare un cult (Agarhe) Tyche, \xc3\xaen Antiohia pe sculptura lui Eutychides (vezi imaginea) apare zei\xc8\x9ba \xc3\xaempreun\xc4\x83 cu zeul fluviilor Orontes care apare la picioarele zei\xc8\x9bei._NEWLINE_In cinstea zei\xc8\x9bei s-au ridicat numeroase temple. Astfel de temple s-au descoperit prin s\xc4\x83p\xc4\x83turi arheologice \xc3\xaen ora\xc8\x99ele Argos, M\xc3\xa9gara, Theba, Bupalos, Smyrna, Elis, Korinth, Megalopolis, Sikyon._NEWLINE_\xc3\x8en perioada helenistic\xc4\x83 Tyche a devenit patroana ora\xc8\x99ului Antiohia \xc8\x99i aceast\xc4\x83 inclina\xc8\x9bie apare \xc8\x99i \xc3\xaen mitologia roman\xc4\x83. \xc3\x8en secolul al IV-lea d.C. \xc3\xaemp\xc4\x83ra\xc8\x9bii romani Julian \xc8\x99i Theodosius I au \xc3\xaenchis definitiv templele zei\xc8\x9bei Tyche. \xc3\x8en vorbirea curent\xc4\x83 a grecilor antici Tyche apare ca personificarea \xc8\x99i identificarea zei\xc8\x9bei cu soarta, destinul sau \xc3\xaent\xc3\xa2mplarea.'